House of Usher (film)
House of Usher ( ili The Fall of the House of Usher () je američki horor film snimljen 1960. godine u režiji Rogera Cormana, poznat kao jedno od najznačajnijih ostvarenja u Cormanovoj filmografiji. Predstavlja adaptaciju istoimene novele Edgara Allana Poea. Nominalni protagonist je Philip Winthrop (čiji lik tumači Mark Damon), mladić koji odlazi na usamljeno imanje zvano Kuća Usher kako bi se sreo sa svojom zaručnicom Madeline Usher (čiji lik tumači Myrna Fahey). Radnja prikazuje kako se Madelinin brat Roderick (čiji lik tumači Vincent Price) protivi braku, uvjeren kako je njegova loza prokleta, te da se mora zatrti, te kako tome u prilog govori niz mračnih i zastrašujućih događaja koji se zbivaju u Kući Usher za vrijeme Winthropovog boravka.

House of Usher, za koji je scenario napisao ugledni pisac horora Richard Matheson, predstavljao je svojevrsnu prekretnicu u filmografiji kako samog Cormana, tako i nezavisnog studija American International Pictures (AIP). U njega je uložena daleko veća svota novaca, kao predložak se koristio književni klasik, te je angažirani ugledni glumac Price. Cilj je bio pokazati kakos se Corman i AIP mogu nositi sa "ozbiljnim" temama i visokom kulturom umjesto eksploatacijskih žanrova. U tome se prilično uspjelo; Corman je, iako još uvijek sa drastično manje novca nego mainstrema hollywoodski sineasti, je snimio prilično efektan i zastrašujući gotski horor, ali je u njega udario i vlastiti autorski pečat. Uspjeh filma je sljedeće godine potakao snimanje još jedne ekranizacije Poevog opusa - The Pit and the Pendulum, drugog u ciklusu koji će kasnije dobiti naslov "Corman-Poe".

Uloge
 Vincent Price ... Roderick Usher
 Mark Damon ... Philip Winthrop
 Myrna Fahey ... Madeline Usher
 Harry Ellerbe ... Bristol

Izvori

Vanjske veze

Eccentric Cinema's page on the film 
 
 

Američki filmovi
Horor filmovi
Authority control 2